Ministra de Externe a României, Oana Țoiu, a cerut la Kiev protejarea drepturilor minorităților naționale. Ucraina ar putea institui "Ziua Limbii Române"
Ministra Afacerilor Externe, Oana Țoiu, aflată în vizită în Ucraina, s-a întâlnit cu ministrul de Externe ucrainean, Andrii Sybiha, în fața căruia "a subliniat importanța fundamentală a protecției drepturilor persoanelor aparținând minorităților naționale, inclusiv a drepturilor educaționale, religioase și a dreptului la libera asociere".